মহানগর ওয়েবডেস্ক: শুরু হয়েছে ষষ্ঠ দফার ভোটগ্রহণ৷ রবিবার রাজ্যের মোট আট টি আসনে ভোটগ্রহণ৷ নির্বাচন হচ্ছে পুরুলিয়া, বাঁকুড়া, বিষ্ণপুর, ঝাড়গ্রাম, মেদিনীপুর, ঘাটাল, কাঁথি, তমলুকে৷ নির্বাচন শুরু হতেই একের পর এক বিক্ষিপ্ত অশান্তির খবর মিলতে শুরু হয়েছে৷ কোথাও ইভিএম খারাপ হয়ে যায় আবার কোথাও শাসক-বিরোধী সংঘর্ষে রণক্ষেত্র হয়ে ওঠে এলাকা৷ নির্বাচনের আগেই নানা ঘটনায় উত্তপ্ত ছিল দুই মেদিনীপুরের একাধিক এলাকা৷ নির্বাচনের আগের দিন রাতেও সেই একই ছবি দেখা যায়৷ ভোট শুরু হওয়ার আগেই রাতেই অর্থাত শনিবার বিজেপি কর্মীকে পিটিয়ে খুনের অভিযোগে উত্তপ্ত ঝাড়গ্রামের গোপীবল্লভপুর।
গোপীবল্লভপুরে বিজেপি কর্মী খুনের অভিযোগ, কাঁথিতে গুলিবিদ্ধ তৃণমূল কর্মী